માનવમિત્ર,અમદાવાદ:એનડીએ સરકારે જોરશોરથી સરકારનાં ૪ વર્ષ પુરા કર્યા છે, આ ચાર વર્ષ દરમિયાન વિકાસનાં નામનાં ખુબ જ બણગા ફૂંગવામાં આવ્યાં છે. વડાપ્રધાન નરેન્દ્ર મોદીએ આ ચાર વર્ષમાં લોકોનું જીવન ધોરણ ઊંચું લાવવામાં જુદીજુદી યોજનાઓ શરુ કરીને વિકાસ અને રોજગારી પોતાની જ સરકારે આપી તેવું ચિત્ર ઉભું કરવાનો પ્રયત્ન કર્યો છે. ત્યારે એવો વિચાર આવેછે કે શું ખરેખર કેન્દ્ર સરકારે ચાર વર્ષમાં જુદી જુદી યોજનાઓ શરું કરીને દરેક ક્ષેત્રમાં યોજનાઓ શરુ કરીને પોતાનો ઈરાદો જાહેર તો કર્યો છે પરતું શું દરેક લોકોને આ યોજનાઓનો લાભ મળી રહ્યો છે સરકારને વાસ્તવિક પરીસ્થિતિનો ખ્યાલ છે કે કેમ એ સવાલ ઉભો થઇ રહ્યો છે. આગામી લોકસભાની ચુંટણીને આડે એક જ વર્ષનો સમય રહ્યો છે એટલે સરકાર આ ચાર વર્ષમાં જે ઢગલાબંધ યોજનાઓ શરુ કરી તેનો ધૂમધડાકા સાથે પ્રચાર કરી રહી લોકોનું ધ્યાન દોરવવાનો પ્રયાસ કરી રહી છે.લોકોની પ્રાથમિક જરૂરિયાત શું છે , ગામડાઓનો કેટલો વિકાસ કર્યો છે આદર્શ ગ્રામ શું કહેવાય સરકારને તેની ખબર છે, દેશની મોટાભાગની વસ્તી ગામડામાં રહે છે તો દરેક રીતે ગામડાઓનો વિકાસ થાય તે જરૂરી છે.